लोबम्बा

लोबम्बा, स्वाज़ीलैण्ड की पारंपरिक, आध्यात्मिक, और विधायी राजधानी है, साथ ही यह राजमाता टोम्बी का निवास स्थल है। मस्वाती तृतीय लगभग  दूर लोजिता पैलेस में रहते है। राजा और रानी माँ, शाही क्राल में होने वाले वार्षिक समारोह, दिसंबर और जनवरी में इंक्वाला समारोह और अगस्त और सितंबर में  रीड डेनेसीस में भाग लेते है। 

यहाँ स्थित प्रमुख आकर्षण में पार्लियामेंट, स्वाज़ीलैण्ड नेशनल म्यूजियम, मेलविलन वाइल्डलाइफ अभ्यारण और किंग सोभूजा II मेमोरियल पार्क हैं। एंबो स्टेट पैलेस हालांकि आगंतुकों के लिए खुला नहीं है, इसे ब्रिटिश सरकार द्वारा बहुविवाहित राजा सोभूजा द्वितीय और उनके परिवार के लिए बनाया गया था, जिसमें उनके 600 बच्चे शामिल थे। उन्होंने यूनाइटेड किंगडम से स्वाज़ीलैण्ड की स्वतंत्रता के लिए आंदोलन का नेतृत्व किया और इसके पहले प्रधानमंत्री भी थे।

भूगोल 
यह देश के पश्चिमी भाग वुडलैंड में "स्वर्ग की घाटी", या एज़ुल्विनी घाटी में स्थित है। यह मैबाबाने से , दूर स्थित है। यहाँ गर्मियों में वर्षा के मौसम के साथ एक उपोष्णकटिबंधीय जलवायु है। 

1997 में इसकी आबादी 3,625 थी। 2006 में इसकी आबादी बढकर 11,000 हो गई। देश भर में, 84.3% लोग स्वाज़ी और 9.9% ज़ुलु है। शेष सोंगा (2.5%), भारतीय (1.6%) और अन्य (1.7%) है। इसकी आधिकारिक भाषाएँ स्वाज़ी और अंग्रेजी हैं।

इतिहास 
देश के उत्तर-पश्चिम खंड में स्थित इस शहर की स्थापना सोभूजा II द्वारा कराई गई थी। 

1903 में, बोअर युद्धों के बाद, ब्रिटिश सरकार ने स्वाज़ीलैण्ड को अपने नियंत्रण में ले लिया और फिर एक राज-प्रतिनिधि द्वारा शासन किया गया। 1921 में राजा सोभूजा II स्वाज़ीलैण्ड के नेता बने, जो अभी भी ब्रिटिश सरकार के नियंत्रण में था। स्वाज़ीलैण्ड 6 सितंबर, 1968 को ब्रिटिश सरकार से स्वतंत्र हो गई, जिसे प्रिंस मखोसिनी द्वारा घोषणा की गई। वह देश के पहले प्रधानमंत्री और सोभूजा प्रथम के परपोते थे। अपनी स्वतंत्रता के साथ, स्वाज़ीलैण्ड अफ्रीकी एकता संगठन (OAU), ब्रिटिश राष्ट्रमंडल और संयुक्त राष्ट्र का सदस्य बना। इसे सोभूजा II,  तहत एक संवैधानिक राजतंत्र बनाया गया था, जो लोबाम्बा में स्थित शाही निवास या क्राल में रहते है।

संस्कृति और आकर्षण 
संसद भवन के बगल में लोबम्बा में स्थित स्वाज़ीलैण्ड नेशनल म्यूजियम का निर्माण 1972 में हुआ और इसका विस्तार 1986 और 1990 में हुआ। संग्रहालय को 1974 में इंटरनेशनल काउंसिल ऑफ म्यूजियम द्वारा एक गैर-लाभकारी संस्थान बनाया गया था। 

संग्रहालय में श्रद्धेय राजा सोभूजा II  और स्वाज़ी और दक्षिण अफ्रीकी कलाकृतियों के लिए एक स्मारक है। इसमें तस्वीरों का एक संग्रह है जिसमें मबैब्ने और मानजिनि क्षेत्र और ब्रिटिश औपनिवेशिक प्रशासकों के विषय शामिल हैं। इसके प्राकृतिक इतिहास शाखा में, पास ही खोजे गये एक 6वीं शताब्दी का कृष्णा का सिर रखा गया है जोकि इस क्षेत्र के पूर्व के साथ व्यापार का प्रमाण प्रदान करता है। 

लोबाम्बा के ठीक बाहर म्लिलवाने वन्यजीव अभयारण्य है, पूरे पार्क में मृग, जिराफ़, ज़ेब्रा और कई प्रकार के पक्षियों सहित कई वन्यजीव देखने को मिलते हैं।

आयोजन 
लोबाम्बा दो समारोहों के लिए प्रसिद्ध है जो वहां आयोजित होते हैं: रीड नृत्य, जो अगस्त और सितंबर में राजमाता के सम्मान में मनाया जाता है, और इंक्वाला, जो दिसंबर और जनवरी में राजा के सम्मान में मनाया जाता है। इन समारोहों में पारंपरिक पोशाक के साथ नृत्य, गायन और समारोह शामिल होते है।

सन्दर्भ 

अफ़्रीका में राजधानियाँ
वेबग्रंथागार साँचा वेबैक कड़ियाँ
विकिडेटा पर उपलब्ध निर्देशांक
स्वाज़ीलैंड